Република Србија

Општина Рача

Број: 404-26/2018-III-01

Дана: 08.03.2018. године

Рача

**ПИТАЊА И ОДГОВОРИ**

Дана 07.03.2018. године, достављено је питање понуђача за јавну набавку – Извођење радова на реконструкцији зграде ОШ "Карађорђе" издвојено одељење у селу Трска, број 9/2018.

**Питање гласи:**

У делу конкурсне документације која се односи на кадровски капацитет, тражи се да понуђач располаже са.

* најмање 1 дипломирани инжењер који поседује важећу лиценцу Инжењерске коморе Србије, и то: лиценцу 450 који ће решењем бити именован за одговорног извођача радова у предметној јавној набавци.
* најмање 1 дипломирани инжењер који поседује важећу лиценцу Инжењерске коморе Србије, и то: лиценцу 430 који ће решењем бити именован за одговорног извођача радова у предметној јавној набавци.

Да ли је прихватљиво да понуђач располаже са:

* једним инжењером са лиценцом 450 или 850 који ће решењем бити именован за одговорног извођача радова у предметној јавној набавци и
* једним инжењером са лиценцом 430 или 830 који ће решењем бити именован за одговорног извођача радова у предметној јавној набавци.

Обзиром да је обим послова дефинисан конкурсном документацијом-Предмером и предрачуном радова који се односе на електро и машинске радове такав да описом делатности ови инжењери испуњавају услове да буду именовани за одговорне извођаче радова.

**Одговор:**

Наручилац ће прихватити сва стручна лица, носиоце оних лиценци које испуњавају услове према обиму радова и типу објекта, односно, прихватиће инжењере и са лиценцом 830 и 850 Инжењерске Коморе Србије.